Az EU energiapiaci reformja: védelem a magas árak ellen

Az energiaválság és a magas villamosenergia-árak szükségessé tették az EU energiapiacának reformját. Összefoglaltuk a Parlament lépéseit.

Oroszország Ukrajna elleni agressziója 2022-ben energiaválságot idézett elő, és az árakat új magaslatokba emelte. A villamos energia európai teljesítmény-referenciaértéke például átlagosan 339 euró/MWh volt 2022 harmadik negyedévében, ami éves szinten 222%-os növekedést jelent.

A magas árak, az energiaellátás biztonsága és a szén-dioxid-mentesítés fokozása érdeklben az Európai Bizottság 2023. március 14-én javaslatot tett a villamosenergia-piac reformjára.2023 szeptemberében az Európai Parlament zöld utat adott a reformról szóló tárgyalások megkezdésére a Tanáccsal.

Hatékonyabb fogyasztóvédelem a változékony energiaárakkal szemben

„Ezzel a megállapodással a Parlament a polgárokat helyezi a villamosenergia-piac kialakításának középpontjába, megtiltja a vállalatoknak, hogy kikapcsolják az áramot a kiszolgáltatott és veszélyeztetett fogyasztóknál, népszerűsíti az energiamegosztáshoz való jogot, csökkenti az áremelkedéseket, valamint támogatja a megfizethető árakat a polgárok és a vállalkozások számára is” – mondta Nicolás González Casares (S&D, Spanyolország), a villamosenergia-piaci tervezés reformjának jelentéstevője.

A képviselők azt javasolják, hogy tovább erősítsék a fogyasztók védelmét a változékony árakkal szemben. Jogot kell biztosítani számukra a fix vagy dinamikus áras szerződésekhez, valamint további információk eléréséhez a lehetőségekről. A cél az árak stabilizálása és a hirtelen fellépő ársokkok hatásának mérséklése.A képviselők azt is szeretnék elérni, hogy a tagállamok tiltsák meg a szolgáltatóknak a kiszolgáltatott fogyasztók villamosenergia-ellátásának megszakítását vagy az előtörlesztési rendszer alkalmazását.

Védelem az energiapiaci manipulációkkal szemben

A Parlament új intézkedéseket is javasol az EU nagykereskedelmi energiapiacának jobb védelmére és a piaci manipuláció leküzdésére az átláthatóság, a felügyeleti mechanizmusok és az energiaszabályozók együttműködési ügynöksége szerepének megerősítése révén.

„Munkánkat három fő elv vezérelte: a jogi koherencia és átláthatóság, a megerősített európai dimenzió és a megerősített piac” – mondta Maria da Graça Carvalho (EPP, Portugália).

Mi a következő lépés?

Miután a Tanács elfogadta álláspontját, megkezdődhetnek a nemzeti kormányokkal folytatott tárgyalások az EU villamosenergia-piaci reformjának végső formájáról. A Tanács már megállapodott a nagykereskedelmi energiapiac integritásáról és átláthatóságáról szóló rendeletjavaslatról. A képviselők a 2024-es európai parlamenti választások előtt megállapodásra számítanak.

További információ

Kérdések és válaszok az EU villamosenergia-piaci tervének felülvizsgálatával kapcsolatban

Nicolás González Casares, a villamosenergia-piaci tervezés reformjával foglalkozó jelentéstevő sajtótájékoztatója

REF: 20230915STO05212

Sajtókapcsolat:

* Szontagh Andrásné Annamária, sajtóattasé
* +36 1 411 3552
* andrasne.szontagh@europarl.europa.eu

Eredeti tartalom: Európai Parlament Magyarországi Kapcsolattartó Irodája

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/6365/az-eu-energiapiaci-reformja-vedelem-a-magas-arak-ellen/